Ar fi putut fi prevenită invazia Rusiei în Ucraina? Răspunsul lui Jens Stoltenberg, dat în ultimul interviu acordat ca șef al NATO
În ultima sa zi ca secretar general al NATO, după 10 ani de activitate, Jens Stoltenberg nu a vrut să privească în urmă. Dar într-un interviu acordat revistei Politico, el nu s-a putut abține să nu împărtășească un mare regret: faptul că Occidentul nu a intervenit mai energic în favoarea Ucrainei după ce Rusia a început să rupă din teritoriul său în 2014.